Diari Oficial de la Generalitat Valenciana


Sumari del DOGV 6684, del 03-01-2012 (2011/13242)

RESOLUCIÓ de 2 de gener de 2012, de la directora general del Secretariat del Consell i Relacions amb les Corts, de la Conselleria de Presidència, per la qual es disposa la publicació del conveni específic per a l'any 2011 del protocol general de col·laboració subscrit el 20 de setembre de 1999 entre el Ministeri de l'Interior i la Generalitat.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6684

Data del DOGV
:   03-01-2012

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2011/13578


Data del document
:   02-01-2012

Organisme emissor
:   Conselleria de Presidència

Tipus de document
:   Resolució

RESOLUCIÓ de 2 de gener de 2012, de la directora general del Secretariat del Consell i Relacions amb les Corts, de la Conselleria de Presidència, per la qual es disposa la publicació del conveni específic per a l'any 2011 del protocol general de col·laboració subscrit el 20 de setembre de 1999 entre el Ministeri de l'Interior i la Generalitat. [2011/13049]  
El Ministeri de Sanitat, Política Social i Igualtat i la Generalitat han subscrit, després de la tramitació prèvia reglamentària, el 28 de novembre de 2011, el conveni específic per a l'any 2011 del protocol general de col·laboració subscrit el 20 de setembre de 1999 entre el Ministeri de l'Interior (Delegació del Govern per al Pla Nacional sobre Drogues) i la Generalitat.  
En compliment del que establix l'article 8.2 de la Llei de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Comunitat Valenciana l'esmentat conveni, que ha quedat inscrit en el Registre de Convenis de la Generalitat amb el número 1202/2011, i que figura com a annex d'esta resolució.  
  
València, 2 de gener de 2012.- La directora general del Secretariat del Consell i Relacions amb les Corts: Mª Teresa Lleó Alonso.  
  
  
Conveni específic per a l'any 2011 del protocol general de col·laboració subscrit el 20 de setembre de 1999 entre el Ministeri de l'Interior (Delegació del Govern per al Pla Nacional sobre Drogues) i la Comunitat Valenciana  
  
Madrid, 28 de novembre de 2011  
  
Reunits  
D'una part, Leire Pajín Iraola, ministra de Sanitat, Política Social i Igualtat, nomenada pel Reial Decret 1329/2010, de 20 d'octubre, BOE de 21 d'octubre, en representació del Govern de la nació, per raó de les competències que li atribuïxen l'article 4.1 de la Llei 50/1997, de 27 de novembre, del Govern i l'article 13.3 de la Llei 6/1997, de 14 d'abril, d'Organització i Funcionament de l'administració General de l'Estat, i l'article 12 del Reial Decret 263/2011, de 28 de Febrer que desenvolupa la estructura orgànica bàsica del Ministeri de Sanitat, Política Social i Igualtat.  
D'una altra, Luis Eduardo Rosado Bretón, conseller de Sanitat, com a president del Consell d'Administració de l'Agència Valenciana de Salut, en virtut de delegació per a la firma d'este conveni per Acord del seu Consell d'Administració d'1 de febrer de 2007, publicat en el DOCV núm. 5.453, de data 19 de febrer de 2007, i de la competència atribuïda per la Llei 3/2003, de 6 de febrer, de la Generalitat Valenciana, d'Ordenació Sanitària de la Comunitat Valenciana, en relació amb el Decret 25/2005, de 4 de febrer, del Consell de la Generalitat, pel qual s'aproven els estatuts reguladors de l'Agència Valenciana de Salut.  
  
  
Exposen  
Que el Ministeri de l'Interior i la Conselleria de Sanitat de la Comunitat Valenciana van subscriure un protocol general de col·laboració, de data 20 de setembre de 1999, en matèria de drogodependències, que establix que els programes en què es concrete la col·laboració entre la mesa de coordinació d'adjudicacions i la Conselleria de Sanitat de la mateixa comunitat autònoma en tal protocol general s'establiran en un conveni específic anual. En atenció de totes estes consideracions,   
  
ACORDEN  
  
Primer  
Que l'actuació de la Conselleria de Sanitat-Agència Valenciana de Salut l'any 2011 es concretarà en el desenvolupament dels programes:  
- Unitat de Deshabituació Residencial Julián Alvarez Subirats. Programa específic per a dones amb problemes d'addiccions: 355.000,00 €.  
- La familia RESPONDE! Programa de prevenció del consum de drogues: 35.000,00 €  
- PREVEN-TIC Aplicació interactiva per a la prevenció del consum de drogues: 50.000,00 €  
- Programa de prevenció del consum d'alcohol a dones en edat de gestació i seguiment de menors afectats per l'exposició a l'alcohol: 90.000,00 €.  
- Quioscos de salut: barres responsables: 55.000,00 €  
- Aprendre a comunicar: 60.000,00 €  
- Esport per tu: la nostra meta, cuidar la teua salut 2011: 25.000,00 €  
- Dirigix la teua vida: taller de cine: 35.000,00 €  
  
Segon  
Que el Ministeri de Sanitat, Política Social i Igualtat (Delegació del Govern per al Pla Nacional sobre Drogues) finançarà la realització d'estos programes, segons la resolució de la mesa de coordinació d'adjudicacions, de 16 de juny de 2011, amb un total de 705.000,00 euros a càrrec del concepte 48.20.814Y.630, que amb este fi ha sigut dotat amb crèdits provinents del fons de béns decomissats per tràfic de drogues i altres delictes relacionats, en aplicació de l'article 3.1.b) de la llei 17/2003, de 29 de maig, reguladora del fons de béns decomissats per tràfic il·lícit de drogues i altres delictes relacionats. L'abonament dels fons es realitzarà després de la firma del present conveni.  
  
  
Tercer  
Que durant el primer trimestre del pròxim exercici, la Conselleria de Sanitat-Agència Valenciana de Salut remetrà a la mesa de coordinació d'adjudicacions un informe final i d'avaluació del desenvolupament dels programes i una certificació detallada de la despesa efectuada durant l'execució.  
  
Quart  
Que els programes esmentats en l'acord primer els durà a terme la Conselleria de Sanitat-Agència Valenciana de Salut de la Generalitat durant l'exercici 2011.  
  
Quint  
Que en el desplegament i aplicació d'este conveni caldrà ajustar-se al que establix el protocol general de col·laboració subscrit per ambdós parts, i si la despesa realitzada fóra menor que la quantitat subvencionada el romanent serà reembossat al tresor públic. A més, per a tot el que no preveu expressament el conveni específic, regiran les disposicions de l'esmentat protocol general.  
  
Sext  
El present conveni queda exclòs de l'aplicació de la Llei 30/2007, de 30 d'octubre de Contractes del Sector Públic, a l'empara del que disposa l'article 4.1.c., i s'apliquen els principis de la dita Llei per a resoldre els dubtes i llacunes que pogueren presentar-se.  
Les controvèrsies que pogueren sorgir, seran de la competència de la jurisdicció contenciosa administrativa.  
Per a constància del que s'acorda, es firma en dos exemplars en el lloc i data que s'indiquen més amunt.  
  
La ministra de Sanitat, Política Social i Igualtat: Leire Pajín Iraola.  
  
El conseller de Sanitat i president del Consell d'Administració de l'Agència Valenciana de Salut: Luis E. Rosado Bretón.